**ŠKOLA PRIMIJENJENIH UMJETNOSTI I DIZAJNA – PULA**

**Radićeva 19, Pula**

tel/fax: 052/223-377

e-mail: skola-dizajn@pu.t-com.hr

KLASA: 602-03/14-04/13

URBROJ: 2168-16-01-14-01

U Puli, 15. svibnja 2014.

 Na temelju Odluke o elementima i kriterijima za izbor kandidata za upis u I. razred srednje škole u šk. god. 2014./2015. (KLASA: 602-03/14-06/00101, URBROJ: 533-25-14-0001 od 28. travnja 2014.) i Odluke o upisu učenika u I. razred srednje škole u šk. god. 2014./2015. (KLASA: 602-03/14-05/00028, URBROJ: 533-25-14-0004 od 14. svibnja 2014.) ravnatelj Škole primijenjenih umjetnosti i dizajna –Pula, Davor Kliman, prof., donosi

**ODLUKU**

**o promjeni termina provjere likovne darovitosti učenika kao**

**uvjeta za upis u I. raz. šk. god. 2014./2015.**

I.

Temeljem Odluke o upisu učenika u I. razred srednje škole u šk. god. 2014./2015., donijete od strane Ministarstva znanosti, obrazovanja i sporta dana 14. svibnja 2014. god., a u kojoj su propisani rokovi za „Provođenje dodatnih ispita i provjera te unos rezultata“, nužno je bilo termine već određene u Godišnjem planu i programu Škole i objavljene, po uzoru na prošle godine, odgoditi.

II.

Novi termini provjere likovne darovitosti učenika, sukladno Odluci iz točke I. ove Odluke, održati će se u više grupa u razdoblju od 30. lipnja 2014. god. do 04. srpnja 2014. god. Točni termini biti će objavljeni u tekstu natječaja za upis učenika u I. raz. Škole primijenjenih umjetnosti i dizajna – Pula u šk. god. 2014./2015., a koji će biti objavljen najkasnije do 10. lipnja 2014. god. u dnevnom tisku, na web stranicama i oglasnoj ploči Škole.

III.

Učenicima koji su već podnijeli svoje prijave i uplatili troškove provjere likovne darovitosti (=70,00 kn) za termine koji se odgađaju, vrijede i za naredne termine a za koje će se odlučiti nakon njihove objave, sukladno točci II. ove Odluke, odnosno ako odustanu isti će im se iznos vratiti.

IV.

Ova Odluka stupa na snagu danom donošenja.

 Ravnatelj:

 Davor Kliman, prof.

Dostaviti:

1. Osnovnim školama IŽ, putem e-maila

2. Pismohrana, ovdje